b'\n_START_ARTICLE_\n\xc4\x8cilska klapavica\n_START_SECTION_\nGospodarski pomen\n_START_PARAGRAPH_\n\xc4\x8cilska klapavica je gospodarsko izjemno pomembna vrsta \xc5\xa1koljk, ki jo v \xc4\x8cilu na veliko gojijo. Med letoma 2004 in 2008 se je letna pridelava pove\xc4\x8dala iz 80.000 na 200.000 ton. V letu 2009 je proizvodnja sicer nekoliko upadla, v letu 2010 pa se je ponovno pove\xc4\x8dala. V letu 2008 je \xc4\x8cile izvozil ve\xc4\x8d kot 45.000 ton teh \xc5\xa1koljk, od katerih je bilo 93\xc2\xa0% globoko zamrznjenih. Okoli 74\xc2\xa0% izvoza je bilo namenjeno v EU, najve\xc4\x8d v \xc5\xa0panijo in Francijo, 15\xc2\xa0% pa v Zdru\xc5\xbeene dr\xc5\xbeave Amerike.'